เรื่องร้องเรียน (ร้องเรียน,สอบถาม) วันที่ 2023-02-06 12:24:30 — แขวงบางไผ่ เขตบางแค กรุงเทพมหานคร
คุณแม่ผมชื่อ ดวงเนตร แซ่ตั้ง ได้เปลี่ยนสิทธิประกันสังคมจาก รพ เดิม มาเป็น รพ ราชพิพัฒน์ ในปีนี้ วันนี้ได้เข้าไปใช้บริการด้วยการเป็นหวัดผสมภูมิแพ้ ก่อนหน้านั้นแพทย์ได้จ่าย Levocetirizine ซึ่งเป็นยานอกบัญชีหลักแห่งชาติโดยแพทย์แจ้งว่าเบิกได้ แต่สุดท้ายในกระบวนการรับยากลับต้องจ่ายเงินเอง มีการสอบถามไปที่ รพ ไม่มีคำชี้แจงใดๆ นอกจากบอกให้มารับเงินคืน

วันนี้แพทย์ได้สั่งจ่ายยานอกบัญชีหลักแห่งชาติ Bilaxten ซึ่งแพทย์ได้ทำใบประกอบการเบิกจ่ายตามเหตุผลทางการแพทย์ และตอนอยู่ที่สถานพยาบาลเดิม (รพ เมตตาประชารักษ์ วัดไร่ขิง) ยานอกบัญชีหลักแห่งชาติสามารถเบิกประกันสังคมได้ หากมีเหตุผลทางการแพทย์ แต่สำหรับ รพร เมื่อไปถึงกระบวนการรับยา เภสัชและการเงินยังคงบอกเป็นยานอกบัญชีเบิกไม่ได้ ต้องจ่ายเงินเอง (อีกแล้ว)

เหตุใดจึงเป็นเช่นนี้ แสดงว่า รพ สังกัด กทม มีการให้บริการผู้ประกันตนโดยให้สิทธิ์ไม่เท่าเทียมกับที่อื่นหรือเปล่า ซึ่งคุณแม่เดือดร้อนครับ เพราะยังต้องพบแพทย์อีกหลายกรณี และน่าจะจำเป็นต้องใช้ยานอกบัญชีบางตัวด้วยเหตุผลทางการแพทย์อีกเช่นกัน

โปรดชี้แจงว่า 1. เหตุใดสิทธิ์ประกันสังคม รพ สังกัด กทม ถึงมีสิทธิประโยชน์ไม่เท่าการใช้สิทธิ์ประกันสังคมใน รพ รัฐสังกัดอื่น เช่น รพ เดิม ซึ่งสังกัดกรมการแพทย์ 2. มีเกณฑ์อย่างไรในการให้บริการผู้ประกันตน และจะทำอย่างไรให้ชัดเจน 3. จะแก้ปัญหาอย่างไรในกรณีที่ผู้ประกันตนจำเป็นต้องใช้ยานอกบัญชีหลักแห่งชาติโดยมีเหตุผลทางการแพทย์ที่ใช้ยาในบัญชีหลักแห่งชาติไม่ได้

โปรดชี้แจงกลับโดยติดต่อเป็นลายลักษณ์อักษรผ่านช่องทางไลน์ id  nawapooh หรืออีเมล์ nawapooh@gmail.com เนื่องจากเดินทางไปต่างประเทศระหว่างวันที่ 7-11 กุมภาพันธ์